สลับเล่น TMB แทน BLA กูรูชี้เทคนิคขาขึ้นพร้อมชู 3ปัจจัยหนุนเข้าซื้อ เป้า 2.90 บาท
โบรกฯแนะซื้อ TMB แทน BLA ชู 3 ปัจจัยพื้นฐานหนุน เทคนิคกลับมา Outperform เป้าระยะสั้น 2.88 บ. เป้าพื้นฐาน 2.90 บ.
11 ก.ย. 2558

บล.ธนชาต ระบุในบทวิเคราะห์ (11 ก.ย.) แนะนำ “ซื้อ” TMB เป้าหมายพื้นฐาน 2.90 บาท จาก 1) ผลบวกมาตรการกระตุ้น SMEs มากที่สุด 2) NPLs ผ่านจุดสูงสุดในไตรมาส 1/58 ขณะที่ Coverage Ratio สูงกว่าค่าเฉลี่ยกลุ่มที่ 146% 3) คาดกำไรกลับมาเติบโต 17.5% ปี 2016 สูงสุดในกลุ่มธนาคาร Balance Sheet และ ROE ดีกว่าในอดีต แต่ซื้อขายที่ PBV เฉลี่ย 1.2-1.3 เท่า ใกล้เคียงกับค่าเฉลี่ยในอดีตเท่านั้น
ขณะที่ถ้าพิจารณาในเชิงเทคนิคเทียบกับบริษัท กรุงเทพประกันชีวิต จำกัด (มหาชน) หรือ BLA จะเห็นว่า TMB กำลังกลับมา Outperform ในกราฟระยะสัปดาห์ และตัว TMB เองกำลังทำรูปแบบ Inverse Head &amp; Shoulder มีเป้าหมายระยะสั้นที่ 2.88 บาท ซึ่งใกล้เคียงกับเป้าหมายทางพื้นฐานที่ 2.90 บาท